**PLAN KARIJERE**

|  |  |
| --- | --- |
| **Ime i prezime:** |  |
| **Datum:** |  |

**Što je Plan karijere**

Svrha plana karijere je olakšati vam dostizanje ciljeva u vašoj karijeri. Dobro razrađeni plan sadrži kratkoročne i dugoročne ciljeve te korake koje je potrebno poduzeti kako biste ih ostvarili.

Plan je moguće samostalno izraditi slijedeći jednostavne upute, a za pomoć se možete obratiti savjetniku za profesionalno usmjeravanje.

**Zašto je dobro napraviti Plan karijere**

Razvoj karijere je dugotrajan proces tijekom kojeg je moguće naići na različite mogućnosti i izazove. Na neke od njih ne možemo utjecati, no nad nekima ipak možemo imati kontrolu. Izrada plana karijere prvenstveno vas potiče na razmišljanje o vašim ciljevima i načinima njihova ostvarenja. Kada konkretizirate vaše ciljeve i aktivnosti dobit ćete jasniju strukturu, moći ćete predvidjeti neke izazove i samim time unaprijed promisliti o načinima nošenja s njima. Konkretno definirani ciljevi usmjeravaju naše ponašanje, a time povećavamo šansu za njihovo ostvarenje.

**Značajke Plana karijere**

Situacija na tržištu rada se naglo mijenja, pojavljuju se neke nove mogućnosti za zapošljavanje, a neke se zatvaraju. Planom karijere ne morate u detalje definirati radno mjesto na kojem se vidite za deset godina. Možete definirati područje rada, vrstu zadataka i uvjete u kojima biste voljeli raditi. Na taj način ste sebi odredili smjer u kojem ćete ići k ostvarenju svojih ciljeva, bez da se ograničavate u pogledu drugih prilika koje se nude i koje bi vam mogle biti zanimljive.

**Revidiranje Plana karijere u slučaju potrebe**

Plan karijere ne mora biti nepromjenjiv. S obzirom na to da ga kreirate za duže razdoblje, logično je očekivati da će nastupiti neke promjene, bilo na tržištu rada, bilo u važem privatnom životu. Ovakve promjene mogu utjecati na izvedivost aktivnosti koje ste predvidjeli planom pa će biti potrebno prilagoditi ga novim uvjetima. Više informacija o revidiranju nalazi se na kraju Plana karijere.

**Koraci izrade Plana karijere:**

Preporučujemo da Plan karijere radite u šest koraka:

1. Moje želje i vrijednosti
2. Moje kompetencije
3. Moje mogućnosti
4. Moji ciljevi
5. Plan aktivnosti za postizanje ciljeva
6. Praćenje realizacije Plana karijere.

|  |
| --- |
| 1. **Moje želje i vrijednosti**  * Za uspjeh u karijeri važno je da je plan u što većoj mjeri u skladu s našim željama. Zbog toga je poželjno razmisliti koje zanimanje je u skladu s našim vrijednostima i željama. * Napišite jednu, dvije ili tri aktivnosti, povezane sa svojom karijerom, koje biste željeli raditi u životu. Kasnije ćete analizirati jesu li te želje realne. |
|  |
|  |
|  |
| 1. **Moje kompetencije**  * Kompetencije uključuju znanja, vještine i stavove potrebne za obavljanje zadataka. * Ako niste sigurni koje su kompetencije kod vas najviše izražene, ispunite upitnike: [***Moj izbor: Upitnik interesa i kompetencija***](http://e-usmjeravanje.hzz.hr/Predanketa)***,*** [***Osobine koje traže poslodavci***](http://e-usmjeravanje.hzz.hr/kojevjestinetrazeposlodavci)i [***Upitnik osobina ličnosti***](http://samoprocjena.hzz.hr/) * Navedite pet kompetencija koje su kod vas najviše izražene: |
|  |
|  |
|  |
|  |
|  |
| 1. **Moje mogućnosti**  * Razmislite o mogućnostima za vašu buduću karijeru: zanimanja, školovanje, radno iskustvo, rad na projektima, prekvalifikacije i slično. Širok pregled mogućnosti naći ćete na portalu [**e-Usmjeravanje**](http://e-usmjeravanje.hzz.hr).   Ako razmišljate o većem broju mogućnosti (obrazovni programi, programi (do)kvalifikacije, zanimanja itd.), pokušajte izdvojiti tri koje su vam najprivlačnije. |
|  |
|  |
|  |
| 1. **Moji ciljevi**  * Razmislite koje su prednosti i slabosti mogućnosti koje sta naveli. * Usporedite vaše kompetencije s mogućnostima koje su za vas realne. * Odaberite cilj (odnosno neku mogućnost/opciju) koja najviše odgovara vašim osobinama i kompetencijama.   Ako niste sigurni koji cilj je pravi za vas potražite stručni savjet kod [**savjetnika za profesionalno usmjeravanje**](http://www.hzz.hr/default.aspx)u Hrvatskom zavodu za zapošljavanje ili [**savjetnika u CISOK centrima**](http://www.cisok.hr/o-nama)**.**  Ciljevi za čije je postizanje potrebno najprije postići puno manjih ciljeva nazivaju se dugoročnim ciljevima. Za postizanje ovih ciljeva potrebno je duže vrijeme i više truda. Potrebno je dobro definirati kratkoročne, manje, ciljeve kako bi put do ostvarenja onog glavnog cilja bio olakšan. Primjerice, ako je vaš dugoročni cilj postati poduzetnik, kratkoročni ciljevi mogu biti završiti ekonomski fakultet, položiti tečaj iz poduzetništva, učlaniti se u udrugu poduzetnika i sl.  **Moj dugoročni cilj:** |
| **Moj kratkoročni cilj:** |
|  |
| 1. **Plan aktivnosti za postizanje ciljeva**  * Ostvarivanje našeg karijernog cilja često traje duže vrijeme i od nas traži niz aktivnosti (primjerice: školovanje, prekvalifikacija ili neka druga aktivnost) da bi postigli cilj koji smo odredili. * Razmislite koje aktivnosti trebate napraviti kako biste postigli kratkoročni ili dugoročni cilj u vašoj karijeri. Zapišite ih i odredite vremenski rok u kojem biste trebali realizirati aktivnosti. * Aktivnosti ne uključuju samo glavne aktivnosti za postizanje cilja (primjerice školovanje za željeno zanimanje), već sve aktivnosti koje su potrebne za realizaciju cilja, na primjer, karijerno savjetovanje, rješavanje financijske situacije (naći stipendiju ili studentski posao), naći radno iskustvo, uključiti se u tečaj računarstva, radionicu o vještinama traženja posla i slično.  |  |  |  |  | | --- | --- | --- | --- | | **1.** |  | **rok realizacije** |  | | **2.** |  | **rok realizacije** |  | | **3.** |  | **rok realizacije** |  | | **4.** |  | **rok realizacije** |  | | **5.** |  | **rok realizacije** |  |   (možete dodati aktivnosti ako smatrate da je u vašem slučaju to potrebno) |
| **Praćenje realizacije Plana karijere**   * Pratite realizaciju aktivnosti vašeg plana karijere. * Uspijevate li aktivnosti realizirati u skladu s planom? Ako je vaš odgovor DA, vjerojatno ste na dobrom putu. * Ako je vaš odgovor NE, provjerite koji je razlog i razmislite što trebate učiniti kako bi se to promijenilo. * Ako niste više sigurni u svoj cilj, ispunite upitnik [***Moj izbor: Upitnik interesa i kompetencija***](http://e-usmjeravanje.hzz.hr/Predanketa)***.*** * Ako pomoću tog upitnika ne uspijete naći pravi odgovor, potražite stručni savjet kod [**savjetnika za profesionalno usmjeravanje**](http://www.hzz.hr/default.aspx)u Hrvatskom zavodu za zapošljavanje ili [**savjetnika u CISOK centrima**](http://www.cisok.hr/o-nama)**.** * Ako ste poslije nekog perioda ustanovili da ste izabrali karijerni cilj (posao, zanimanje, školu) koji vam iz različitih razloga ne odgovara, potrebno je promijeniti vaš Plan karijere ili napraviti novi. * Iz tog iskustva pokušajte što više naučiti. Prije nego počnete s izradom novog Plana karijere, trebate naći razloge zašto onaj prethodni nije bio valjan , kako bi novi Plan karijere bio uspješniji od prethodnog. |